Mustion linna

Mustion linna (myös Mustion kartano, ) on Mustiolla Karjaalla Raaseporissa sijaitseva kartano, jonka rakennukset on rakennettu vuosina 1783–1792. Päärakennuksen arkkitehtuuri edustaa rokokoon ja uusklassismin siirtymäkautta. Päärakennuksen sisustus edustaa kustavilaisuutta. 

Itse kartano on sijainnut alueella jo 1600-luvulta. Kartano päätyi Linder-suvun omistukseen vuonna 1766. Ruukinpatruuna Magnus Linder vanhempi omisti tilan. 

Kartanon nykyisen päärakennuksen rakennutti ruukinpatruuna Magnus Linder nuorempi ja sen suunnittelivat Erik Palmstedt ja Christoffer Friedrich Schröder. Vanhemmat rakennukset purettiin uuden päärakennuksen valmistuttua. Magnus Linderin jälkeen omistajina toimivat vuorineuvos Magnus Linder, ruukinpatruuna, vapaaherra Fridolf Linder ja kamariherra Hjalmar Linder. 

Ruotsin kuningas Kustaa III, Venäjän keisarit Aleksanteri I ja Aleksanteri II vierailivat Mustiossa. Säveltäjä Jean Sibelius ja marsalkka Carl Gustaf Emil Mannerheim viettivät aikaa Mustiossa.

Linderin suku vaikutti kartanossa kaksi vuosisataa (1766-1936). Vuonna 1936 kartano siirtyi Baumgartner-suvulle ja edelleen Stockfors Oy:lle.

Mustion linna palasi takaisin Linderin suvun omistukseen, kun Magnus Linder (1929-2016) osti kartanon vuonna 1985. Linder käynnisti mittavat remontit ja kunnostustyöt. Linder avasi kartanon yleisölle. Alueella on museo, ravintola ja hotelli. Kartano on säätiöity ja on suvun omistuksessa. 

Linnan ympärillä on laaja englantilaistyylinen puisto ja vanha ruukki. Kyseessä on Suomen ensimmäinen ruukki, joka rakennettiin Ruotsin kuningas Kustaa Vaasan käskystä vuonna 1561. 

Vuoteen 1968 kartano sijaitsi Karjaan maalaiskunnan ja vuosina 1969–2008 Karjaan kauppalan/kaupungin alueella. Karjaa liitettiin osaksi uutta Raaseporin kuntaa vuonna 2007.

Linnan lähistöllä on entisen tehtaanseurakunnan kirkko Mustion kirkko.

Lähteet

Aiheesta muualla 

 Kotisivut

Suomen kartanot
Raaseporin rakennukset ja rakennelmat
Karjaan maalaiskunta
Raaseporin nähtävyydet
Suomen 1700-luvulla rakennetut rakennukset ja rakennelmat